वहीं, विदेशों में डिजिटल बैंकिंग संबंधी धोखाधड़ी के मामले भारत की तुलना में कम देखने को मिलते हैं। रिपोर्ट के मुताबिक, जर्मनी में महज छह फीसदी और यूनाइटेड किंगडम में आठ फीसदी लोग बैंकिंग से जुड़ी जालसाजी का शिकार हुए। एफआईएस की यह रिपोर्ट एक और मसले पर भी ध्यान खींचती है। वह है- बैकों द्वारा उपभोक्ताओं की पहचान करना। तकरीबन 40 फीसदी लोगों ने सर्वे में बताया कि वे अपने बैंक से इस मामले में संतुष्ट नहीं हैं।